Diari Oficial de la Generalitat Valenciana


Sumari del DOGV 1024, del 13-03-1989 (1989/813369)

ORDRE de 25 de gener de 1989, de la Conselleria d'Industria, Comerç i Turisme, sobre segellament de preus en establiments turístics.
------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/25/(6)/dof/vci/html**

### Dades del document

Número de DOGV
:   1024

Data del DOGV
:   13-03-1989

Secció del DOGV
:   DISPOSICIONS GENERALS

Número del document
:   1989/813369


Data del document
:   25-01-1989

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 25 de gener de 1989, de la Conselleria d'Indústria, Comerç i Turisme, sobre segellat de preus en establiments turístics.  
El criteri de l'Administració Turística Autonòmica, que s'ha plasmat en les últimes disposicions emanades d'aquesta, apunta clarament a la potenciació de la iniciativa empresarial en el camp de l?empresa turística i, alhora, a la disminució progressiva de l?intervencionisme administratiu. Aquesta segona nota, visible en molts aspectes, ho és molt més encara en la qüestió dels preus dels establiments de les empreses turístiques, la qual es redueix, actualment, a la exigència de notificació i de publicitat d'aquests.  
Dins d'un tal sistema, no res s'oposa a que l?Administració turística puga autoritzar les associacions empresarials, que així ho sol·liciten, al segellament de cartes i de llistes de preus dels seus membres associats, sempre que quede garantit el compliment de les normatives específiques que regulen la matèria i es mantinga una comunicació permanent i fluida amb els òrgans administratius turístics.  
En conseqüència, aquesta Conselleria disposa:  
Article primer  
El segellament de llistes de preus de Restaurants, Cafeteries, Bars i Allotjaments Hotelers podrà autoritzar-se a aquelles associacions empresarials, del sector turístic de l?àmbit de la Comunitat Valenciana, o provincial, que ho sol·liciten a la Direcció General de Turisme. Així mateix podran ser autoritzades les d'àmbit inferior, ponderant el nombre d'associats, la seua extensió territorial i altres circumstàncies concurrents  
Article segon  
1. Les autoritzacions expresses que, per la Direcció General de Turisme, s'atorguen a les associacions empresarials del sector turístic, s'entenen únicament referides al segellament de preus d'empreses que, inscrites en cada associació concreta, es troben així mateix legalitzades i inscrites al Registre corresponent de la Direcció General de Turisme.  
2. Les associacions empresarials del sector turístic autoritzades no podran segellar llistes, cartes i cartells de preus a establiments no associats a cadascuna d'elles o que, tot i tenint aquesta condició, no hagen estat legalitzats davant de l'Administració Turística.  
Article tercer  
Es considerarà acreditada la dita legalització a:  
1. Els Restaurants i Cafeteries, mitjançant la presentació de l'autorització d'obertura o, si fa el cas, qualsevol altra autorització turística posterior modificadora d'aquell; havent-hi d'exhibir, igualment, el DNI o CIF del titular.  
2. Els Bars, mitjançant la presentació del Llibre de Visites d'Inspecció Turística, així com el DNI o CIF del titular  
3. Els Allotjaments Hotelers, mitjançant la presentació de l'autorització d'obertura o, si fa el cas, qualsevol altra autorització turística posterior modificadora d'aquella; i haurà d'exhibir-se, igualment, el DNI o CIF del titular.  
Article quart  
En el supòsit de Restaurants, Cafeteries i Bars, l'associació autoritzada remetrà cada setmana, al Servei Territorial de Turisme corresponent, una còpia de totes aquelles cartes i llistes de preus segellats durant aquest període, acompanyades d'una relació d'aquestes, amb indicació de la seua signatura, denominació i localitat.  
Article cinqué  
1. En el supòsit d'Allotjaments Hotelers, les associacions empresarials autoritzades organitzaran anualment, per als seus associats, la declaració de preus corresponent al susdit període, procedint de la forma següent:  
a) Les fulles descriptives de les característiques de l'establiment, i dels diferents tipus d'habitacions, denominades «Preus Vigents- Precios Vigentes», hauran de ser presentades pels seus titulars, membres de l'associació, davant d'aquesta, degudament complimentades.  
L?Associació haurà de comprovar que el full que se li presenta concorda totalment amb el full oficial que li haurà estat facilitat pel Servei Territorial, i que constarà arxivat en aquest. En el cas que existís qualsevol discrepància, s'abstindrà de segellar-lo i haurà de trametre'l, en el termini de 48 hores, al Servei Territorial de Turisme.  
Comprovada l'exactitud d'ambdós fulls, se segellaran, i se n'haurà de trametre còpia setmanalment, dels segellats en aquest període, al Servei Territorial de Turisme.  
b) El contingut dels fulls esmentats, degudament segellats, constituirà la base per al posterior segellament de cartells de preus de recepció i habitacions de cada establiment per l'associació.  
Les associacions empresarials del sector turístic segellaran, als establiments associats, el cartell de recepció i un cartell d'habitacions per a cada un dels tipus d'aquests.  
2. Les associacions empresarials autoritzades del sector turístic queden facultades per a l?elaboració dels fulls i cartells de preus dels Allotjaments Hotelers, els quals hauran d'ajustar-se íntegrament al model oficial.  
Article sisé  
Els Allotjaments Hotelers que realitzen la tramitació, davant la pròpia Administració Turística, presentaran directament, davant del Servei Territorial de Turisme, per a la seua comprovació i segellament, el full de «Preus Vigents- Precios Vigentes», així com el cartell de recepció i un d'habitació per cada tipus d'aquestes. Els quals seran igualment segellats, una vegada constatada la seua concordància amb el full descriptiu.  
Article seté  
1. Amb caràcter general, el cartell, model oficial, que figure a l?interior de cadascuna de les habitacions, podrà anar sense segell o consistir en una fotocòpia de l?exemplar segellat, per al corresponent tipus d'habitació.  
2. El full descriptiu de les habitacions, denominada «Preus Vigents- Precios Vigentes», degudament segellat, haurà de posar-se, en tot moment, a disposició de qualsevol client que desitge comprovar la concordança entre les dades que figuren al cartell de la seua habitació o en el de recepció, amb les oficialment declarades i segellades.  
Article vuité  
Les associacions empresarials del sector turístic hauran de complir les instruccions que per a l?execució del sistema establert reben, tant dels Serveis Territorials de Turisme com de la pròpia Direcció General. L?incompliment d'aquestes, així com del que estableix la present Ordre, donarà lloc a la revocació de l'autorització concedida.  
DISPOSICIO TRANSITORIA  
Unica  
El Procediment previst a l'art. 5 s'aplicarà als preus corresponents per a l'any 1990, tret del cas que en l'autorització corresponent es dispose una altra cosa.  
DISPOSICIONS FINALS  
Primera  
S'autoritza el Director General de Turisme per a dictar les disposicions necessàries en l'aplicació i desplegament de la present Ordre.  
Segona  
La present Ordre entrarà en vigor el mateix dia de la publicació al Diari Oficial de la Generalitat Valenciana.  
València, 25 de gener de 1989.  
El Conseller d'Indústria, Comerç i Turisme,   
ANDRES GARCIA RECHE


Còpia Permalink ELI